CELEX: 22005D0082
Language: fi
Date: 2005-06-10 00:00:00
Title: ETA:n sekakomitean päätös N:o 82/2005, tehty 10 päivänä kesäkuuta 2005, ETA-sopimuksen liitteen XIII (Liikenne) muuttamisesta

13.10.2005   
            
            
               FI
            
            
               Euroopan unionin virallinen lehti
            
            
               L 268/13
            
         
      ETA:N SEKAKOMITEAN PÄÄTÖS N:o 82/2005,
   tehty 10 päivänä kesäkuuta 2005,
   ETA-sopimuksen liitteen XIII (Liikenne) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 29 päivänä huhtikuuta 2005 tehdyllä ETA:n sekakomitean päätöksellä N:o 68/2005 (1).
            
         
               (2)
            
            
               Euroopan rautatieviraston perustamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (2), sellaisena kuin se on oikaistuna EUVL:ssä L 220, 21.6.2004, s. 3, tavoitteena on parantaa rautatiejärjestelmien yhteentoimivuutta ja kehittää Euroopan rautatiejärjestelmän turvallisuutta koskeva yhteinen lähestymistapa.
            
         
               (3)
            
            
               Viraston toiminta voi vaikuttaa rautateiden yhteentoimivuuteen ja turvallisuuteen Euroopan talousalueella.
            
         
               (4)
            
            
               Asetus (EY) N:o 881/2004 olisi tämän vuoksi otettava osaksi sopimusta, jotta EFTA-valtiot voisivat osallistua täysipainoisesti Euroopan rautatieviraston toimintaan,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XIII tämän päätöksen liitteen mukaisesti.
   2 artikla
   Asetuksen (EY) N:o 881/2004 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 11 päivänä kesäkuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 10 päivänä kesäkuuta 2005.
      
         
            ETA:n sekakomitean puolesta
         
         
            Puheenjohtaja
         
         Richard WRIGHT
         
      
   
   
      (1)  EUVL L 239, 15.9.2005, s. 57.
   
      (2)  EUVL L 164, 30.4.2004, s. 1.
   
      (3)  Valtiosäännön asettamat vaatimukset on ilmoitettu.
   
      LIITE
      Lisätään sopimuksen liitteessä XIII olevan 42e kohdan (Euroopan parlamentin ja neuvoston direktiivi 2004/49/EY) jälkeen seuraava:
      
                  ”42f.
               
               
                  
                     32004 R 0881: Euroopan parlamentin ja neuvoston asetus (EY) N:o 881/2004, annettu 29 päivänä huhtikuuta 2004, Euroopan rautatieviraston perustamisesta (EUVL L 164, 30.4.2004, s. 1. Oikaistu toisinto on julkaistu EUVL L 220, 21.6.2004, s. 3).
                  Tätä sopimusta sovellettaessa asetusta koskevat seuraavat mukautukset:
                  
                              a)
                           
                           
                              Jollei jäljempänä toisin määrätä ja sopimuksen pöytäkirjan 1 määräysten estämättä, ilmaisua ’jäsenvaltio(t)’ ja muita niiden julkisiin elimiin viittaavia ilmaisuja, jotka esiintyvät asetuksessa, sovelletaan asetuksen soveltamisalaan kuuluvien valtioiden lisäksi myös EFTA-valtioihin ja niiden julkisiin elimiin. Sovelletaan pöytäkirjan 1 11 kohtaa.
                           
                        
                              b)
                           
                           
                              EFTA-valtioiden osalta rautatievirasto avustaa tarvittaessa ja tapauskohtaisesti EFTA:n valvontaviranomaista tai pysyvää komiteaa niiden tehtävien suorittamisessa.
                           
                        
                              c)
                           
                           
                              EFTA-valtioiden on oltava asianmukaisesti edustettuina rautatieviraston perustamissa työryhmissä.
                           
                        
                              d)
                           
                           
                              Lisätään 23 artiklaan kohta seuraavasti:
                              ’EFTA-valtiot soveltavat rautatievirastoon ja sen henkilökuntaan pöytäkirjaa Euroopan yhteisöjen erioikeuksista ja vapauksista sekä sen nojalla annettuja sovellettavia sääntöjä.’
                           
                        
                              e)
                           
                           
                              Lisätään 24 artiklaan kohta seuraavasti:
                              ’5.   Poiketen siitä, mitä Euroopan yhteisöjen muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen rautatieviraston pääjohtajan tekemällä sopimuksella.’
                           
                        
                              f)
                           
                           
                              Asetuksen 25 artiklan 2 kohdan b alakohdassa ilmaisulla ’Euroopan parlamentti, neuvosto ja komissio’ tarkoitetaan ilmaisua ’Euroopan parlamentti, neuvosto, komissio ja EFTA:n valvontaviranomainen’.
                           
                        
                              g)
                           
                           
                              Lisätään 26 artiklaan kohta seuraavasti:
                              ’5.   EFTA-valtiot osallistuvat hallintoneuvoston työskentelyyn täysimääräisesti ja niillä on äänioikeutta lukuun ottamatta hallintoneuvostossa samat oikeudet ja velvoitteet kuin EU:n jäsenvaltioilla.’
                           
                        
                              h)
                           
                           
                              Lisätään 33 artiklaan kohta seuraavasti:
                              ’4.   Kun tarkastuskäynti on tehty EFTA-valtiossa, rautatievirasto lähettää raportin myös EFTA:n valvontaviranomaiselle.’
                           
                        
                              i)
                           
                           
                              Lisätään 37 artiklan 1 kohtaan ilmaisu seuraavasti:
                              ’Tätä asetusta sovellettaessa Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 (1) sovelletaan myös kaikkiin EFTA-valtioita koskeviin rautatieviraston asiakirjoihin.
                           
                        
                              j)
                           
                           
                              Lisätään 38 artiklaan kohta seuraavasti:
                              ’10.   EFTA-valtiot osallistuvat 2 kohdan ensimmäisessä luetelmakohdassa tarkoitettuun yhteisön rahoitusosuuteen. Tätä tarkoitusta varten 82 artiklan 1 kohdan a alakohdassa ja sopimuksen pöytäkirjassa 32 vahvistettuja menettelyjä sovelletaan tarvittavin muutoksin.’ ”
                           
                        
            
         (1)  EYVL L 145, 31.5.2001, s. 43.’